ராமேசியம்
[[படிமம்:SFEC-RAMASSEUM-2009-11-14-0034.JPG|thumb|left|[[ஒசிரிசு]]வின் சிலை]]
 [[படிமம்:SFEC AEH -ThebesNecropolis-2010-RamsesII-021.jpg|thumb|right|300px|உயரத்திலிருந்து ராமேசியத்தின் தோற்றம். வாயில் கோபுரங்களையும் துணைக் கட்டிடங்களையும் காண்க.]]
 
 '''ராமேசியம்''' என்பது [[புது எகிப்து இராச்சியம்|புது எகிப்து இராச்சியத்தின்]] [[எகிப்தின் பத்தொன்பதாம் வம்சம்|19-ஆம் வம்சத்தின்]] மூன்றாம் [[பாரோ]] [[இரண்டாம் ராமேசஸ்|இரண்டாம் ராமேசசின்]] [[பிணமனைக் கோயில் |நினைவுக்  கோயில்]] ஆகும். இது [[மேல் எகிப்து|தெற்கு எகிப்தில்]] உள்ள தேபன் நகரத்தில் அமைந்துள்ளது. இவ்விடம் நவீன [[அல்-உக்சுர்| லக்சோர்]] நகரத்துக்கு எதிரே நைல் ஆற்றின் மறுகரையில் [[மன்னர்களின் சமவெளி]]யில் அமைந்துள்ளது. ராமேசியம் என்னும் பெயர் பிரெஞ்சு மொழிப் பெயரான &quot;Rhamesséion&quot; என்பதில் இருந்து பெறப்பட்டது. இப் பிரெஞ்சு மொழிப் பெயரை முதலில் உருவாக்கிப் பயன்படுத்தியவர் [[சோன் பிரான்சுவா சம்போலியன்]] (Jean-François Champollion) என்பவர். இவர் 1829 ஆம் ஆண்டில் இப்பகுதிக்குச் சென்றபோது இக்கோயிலின் அழிபாடுகளில் ராமேசசின் பெயரையும் பட்டங்களையும் குறிக்கும் பட எழுத்துக்களைக் கண்டு பிடித்தார்.
 
 [[இரண்டாம் ராமேசஸ்]] பல [[கட்டிடம்|கட்டிடங்களைத்]] திருத்தியதுடன் புதிய பல கட்டிடங்களையும் அமைப்பித்தான். இறப்பின் பின்னரும் தனது நினைவு நிலைத்திருக்கும் படியாக அவன் அமைத்த இக் கோயிலே அவற்றுள் சிறப்பானது. இது, புவியில் வாழும் தெய்வங்களாகக் கருதப்பட்ட பாரோக்களை வணங்குவதற்காக [[புது எகிப்து இராச்சியம்|புது எகிப்து இராச்சியத்தின்]] அரச அடக்க நடைமுறைகளைப் பின்பற்றி அமைக்கப்பட்டது. இதுவரை கிடைத்துள்ள சான்றுகளின்படி, இரண்டாம் ராமேசசின் ஆட்சி தொடங்கிய சிறிது காலத்தின் பின் தொடங்கிய இதன் கட்டிட வேலைகள் 20 ஆண்டுகளுக்குப் பின்னரே நிறைவேறியதாகத் தெரிகிறது.
 
 இரண்டாம் ராமேசசின் நினைவுக் கோயில் [[புது எகிப்து இராச்சியம்|புது எகிப்து இராச்சியத்தின்]] [[பண்டைய எகிப்தியக் கட்டிடக்கலை|எகிப்தியக் கட்டிடக்கலை]] நூல்களின் அடிப்படையில் கட்டப்பட்டது. நீள அச்சு வடமேற்கு-தென்கிழக்குத் திசையில் இருக்குமாறு அமைந்துள்ளது. ஒன்றன்பின் ஒன்றாக ஏறத்தாழ 60 மீட்டர் அகலம் கொண்ட இரண்டு வாயில் கோபுரங்கள் உள்ளன. இரண்டாவது வாயிலைத் தாண்டி உள்ளே நடுவில் ஒரு [[கருவறை]]யும் அதைச் சூழ 48 தூண்களைக் கொண்ட மண்டபமும் அமைந்துள்ளன.&lt;ref&gt;{{Cite web |url=http://www.archeo.ens.fr/8546-5Gren/clrweb/7dguylecuyot/GLRamesseumWeb.html |title=THE RAMESSEUM (EGYPT), RECENT ARCHAEOLOGICAL RESEARCH |access-date=2007-06-06 |archive-date=2007-06-06 |archive-url=https://web.archive.org/web/20070606144645/http://www.archeo.ens.fr/8546-5Gren/clrweb/7dguylecuyot/GLRamesseumWeb.html |url-status=dead }}&lt;/ref&gt;
 &lt;ref&gt;[http://www.ucl.ac.uk/museums-static/digitalegypt//thebes/ramesseum/plan.html The Ramesseum]&lt;/ref&gt;
 == படக்காட்சிகள்==
 &lt;gallery mode=&quot;packed&quot; heights=&quot;140px&quot; widths=&quot;140px&quot;&gt;
 File:Thebes Rhamseion MET DP-13897-025.jpg|[[தீபை]] நகரத்தின் ராமேசியம்
 File:John_Beasly_Greene_(American,_born_France_-_(Ramesseum,_Thebes)_-_Google_Art_Project.jpg| ராமேசியத்தின் புகைப்படம், ஆண்டு 1854 
 Image:S F-E-CAMERON EGYPT 2005 RAMASEUM 01320.JPG|[[இரண்டாம் ராமேசஸ்]]  கோயில், [[அல்-உக்சுர்]] 
 Image:S F-E-CAMERON EGYPT 2005 RAMASEUM 01309.JPG| தூண் மண்டபம்
 File:Colossus of Ramesses II restored.jpg| [[இளைய மெம்னோன் சிற்பம்]] 
 File:Luxor, West Bank, Ramesseum, first pylon, Egypt, Oct 2004.jpg|ராமேசிய மண்டபம்
 File:RamesseumPM13.jpg|ராமேசியத்தில் நினைவுக் கட்டிடம் 
 File:Luxor_Ramesseum_R16.jpg|ராமேசியம் மற்றும் சுற்றியுள்ள பகுதிகள்
 File:Pottery shred showing a monkey scratching a girl's nose. 20th Dynasty. From the so-called Artists' School at Ramesseum, Thebes, Egypt. The Petrie Museum of Egyptian Archaeology, London.jpg|[[எகிப்தின் இருபதாம் வம்சம்|20-ஆம் வம்ச]] காலத்திய பீங்கான் பாண்டத்தில் இளம் பெண்ணின் மூக்கைச் சுரண்டும்  குரங்கின் காட்சி, 
 File:Thebes, Luxor, Egypt, Ramesseum, Memorial Temple of Pharaoh Ramesses II.jpg|மலையில்ருந்து [[தீபை]] நகரக் காட்சி 
 &lt;/gallery&gt;
 
 ==இதனையும் காண்க==
 * [[புது எகிப்து இராச்சியம்]]
 
 == மேற்கோள்கள் ==
 &lt;references /&gt;
 
 {{பண்டைய எகிப்து}}
 
 [[பகுப்பு:எகிப்தின் வரலாறு]]
 [[பகுப்பு:எகிப்தின் உலகப் பாரம்பரியக் களங்கள்|*]]
 [[பகுப்பு:எகிப்தில் உள்ள தொல்லியல் களங்கள்]]
 [[பகுப்பு:எகிப்தில் உள்ள தொல்லியல் களங்கள்]]
 [[பகுப்பு:எகிப்தியக் கட்டிடக்கலை]]
 [[பகுப்பு:எகிப்தியக் கோவில்கள்]]